OpenLLM-France/wikimedia huggingface dataset:
# Bolivia (Carolina del Nord)

Bolivia és una població dels Estats Units a l'estat de Carolina del Nord. Segons el cens del 2000 tenia 148 habitants.

## Demografia

Segons el cens del 2000, Bolivia tenia 148 habitants, 58 habitatges i 45 famílies. La densitat de població era de 86,6 habitants per km².
Dels 58 habitatges en un 31% hi vivien nens de menys de 18 anys, en un 55,2% hi vivien parelles casades, en un 17,2% dones solteres, i en un 22,4% no eren unitats familiars. En el 19% dels habitatges hi vivien persones soles el 15,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 2,84.
Per edats la població es repartia de la següent manera: un 25,7% tenia menys de 18 anys, un 5,4% entre 18 i 24, un 26,4% entre 25 i 44, un 20,9% de 45 a 60 i un 21,6% 65 anys o més.
L'edat mediana era de 38 anys. Per cada 100 dones de 18 o més anys hi havia 74,6 homes.
La renda mediana per habitatge era de 33.125 $ i la renda mediana per família de 35.625 $. Els homes tenien una renda mediana de 26.250 $ mentre que les dones 20.000 $. La renda per capita de la població era de 12.973 $. Entorn del 7,3% de les famílies i el 13,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bolivia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Bolivia». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Els homes que no estimaven les dones (desambiguació)

«Els homes que no estimaven les dones» té aquests significats:
* Els homes que no estimaven les dones, novel·la sueca de 2005 escrita per Stieg Larsson.
* Els homes que no estimaven les dones, pel·lícula sueca de 2009 basada en la novel·la.
* Millennium: Els homes que no estimaven les dones, pel·lícula de 2011 protagonitzada per Daniel Craig.
# TOI 1338 b

TOI 1338 b és un exoplaneta descobert el 2019 per un estudiant de secundària.

## Referències

* 1 2 3 4 5 6 Billy Quarles «TOI-1338: TESS’ First Transiting Circumbinary Planet». Astronomical Journal, 6, 07-05-2020, pàg. 253. DOI: 10.3847/1538-3881/AB8A48.
* 1 2 Alexandre C.M. Correia «The First Circumbinary Planet Discovered with Radial Velocities». Nature Astronomy, 12-06-2023, pàg. 702–714. DOI: 10.1038/S41550-023-01948-4.
* 1 2 Alexandre C.M. Correia «The First Circumbinary Planet Discovered with Radial Velocities». Nature Astronomy, 12-06-2023, pàg. 702–714. DOI: 10.1038/S41550-023-01948-4.
* ↑ URL de la referència: https://www.cbsnews.com/news/new-planet-toi-1338-b-discovered-by-nasa-intern-wolf-cukier-tess-satelitte/. Data de consulta: 16 abril 2020.
* ↑ Afirmat a: SIMBAD.
* 1 2 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ «Un estudiante de 17 años descubre un planeta durante sus prácticas en la NASA» (en castellà). La Vanguardia, 13-01-2020. [Consulta: 5 octubre 2021].
# Antoni Oller i Biosca

Antoni Oller i Biosca (Terrassa, 13 de juny de 1805 - Sabadell, 25 de març de 1877) fou un compositor i mestre de capella català. El seu germà, Josep Oller i Biosca, fou alcalde de Terrassa (1827) i avi de l'empresari Josep Oller i Roca.

## Biografia

En l'època inicial de recuperació dels traumes soferts en la primera part del segle xix, fou el primer mestre no monjo de l'Escolania de Montserrat (1854-57). Fou mestre de capella i organista de l'església parroquial de Terrassa i, el 1859, de l'església de Sant Feliu de Sabadell, on fou nomenat director de l'Escola de Música d'aquesta ciutat. Tot seguit, el 1860, hi va fundar l'escolania, sota l'advocació de la Mare de Déu de la Salut. Durant aquests anys es va dedicar intensament a la composició i la majoria de peces que interpretava l'escolania sabadellenca eren originals seves. En traspassar, va deixar moltes obres a l'arxiu de la parròquia de Sant Feliu, entre les quals una missa dedicada a la patrona de Sabadell.
Va ser l'autor de l'oratori El manto de la Virgen, de tres misses de rèquiem, de tres seqüències, d'una Salve i d'una Regina Coeli. El 1860 compongué un Himne a Isabel II amb motiu de la visita de la reina al Principat.
Dels seus fills, dues filles foren cantants i dos fills, Joaquim i Antoni Oller i Fontanet, van també ser mestres de capella, instrumentistes i compositors.

## Obra

Es conserven obres seves al fons de la catedral-basílica del Sant Esperit de Terrassa.
* Motet per a 8 veus i acompanyament
* Himne per a 3 veus i orgue
* Goigs per a 2 veus i orgue
* Goigs per a 3 veus i instruments
* Goigs per a 3 veus i instruments

## Referències

* 1 2 Nomenclàtor. «Carrer d'Antoni Oller». Ajuntament de Sabadell. [Consulta: 16 juny 2014].
* ↑ Cortada, Maria Lluïsa. Anselm Viola: compositor, pedagog, monjo de Montserrat (1738-1798). L'Abadia de Montserrat, 1998. ISBN 8478269967.
* ↑ «Antoni Oller i Biosca». Gran Enciclopèdia Catalana. Barcelona: Grup Enciclopèdia Catalana.
* ↑ «Crónica local [necrològica d'Antoni Oller i Biosca]». La Imprenta, n. 94, 04-04-1877, pàg. 2361-2362.
* ↑ «Obra d'Antoni Oller i Biosca a l'IFMuC».
# Yated Neeman

Yated Ne'eman (en hebreu: יתד נאמן) és un periòdic israelià en idioma hebreu amb seu a Bnei Brak. L'edició en hebreu es publica tots els dies excepte en Xabat. També hi ha una edició setmanal en anglès, que es distribueix per Israel, Sud-àfrica i Anglaterra, des de desembre de l'any 2006. El periòdic reflecteix una línia editorial conservadora, i és considerat com el segon principal diari dels jueus ultraortodoxos (després del periòdic Hamodia), el contingut de Yated Neeman és supervisat íntegrament per rabins ultraortodoxos.

## Referències

* ↑ «New leaders take reins of ‘Yated Ne’eman’» (en anglès americà). [Consulta: 15 gener 2023].
* ↑ Poveda, Vicente «Una veu crítica en un país en conflicte» (en castellà). Aceprensa, 2 steembre 2008 [Consulta: 19 setembre 2020].
* ↑ «About Yated Neeman official web» (en anglès americà). [Consulta: 15 gener 2023].

## Vegeu també

* Hamodia
* Mishpacha

## Enllaços externs

* Yated Neeman (anglès)
# Bolivia (Illinois)

Bolivia és una àrea no incorporada al Comtat de Christian (Illinois).

## Notes

* ↑ http://www.genealogytrails.com/ill/christian/index.html
# Ernst Fischer

Ernst Fischer és el nom dels següents personatges:
* Ernst Otto Fischer (1918-2007), químic alemany
* Ernst Sigismund Fischer (1875-1954), matemàtic austríac
# Tallat dels Bassons

El Tallat dels Bassons és una cinglera del municipi de Conca de Dalt, antigament del de Toralla i Serradell, en territori del poble de Serradell.
Està situada en el sector nord-occidental del terme, a ponent de Serradell. Està situat a ponent del Tossal de Perestau, al sud-est del Turó de la Font del Forn, al nord-est del Turó de la Font dels Bassons i al sud-oest de lo Grau. És a la dreta del Torrent del Grau, a prop i a llevant de la Font dels Bassons.

## Enllaços externs

* Institut Cartogràfic de Catalunya; cal fer un pas d'aproximació
# Kuopion Pallotoverit

El Kuopion Pallotoverit, també anomenat Koparit o KPT Kuopio, fou un club de futbol finlandès de la ciutat de Kuopio.

## Història

El club va ser fundat el 1931 a Kuopio. Va juga 21 temporades a la primera divisió finlandesa entre el 1938 i el 1987. Les seves millors posicions foren un segon lloc els anys 1978 i 1981. També fou dos cops finalista de copa, els anys 1957 i 1978. Participà es dues edicions de la Copa de la UEFA. Després de perdre diverses categories el club va desaparèixer en fusionar-se el 1991 amb l'Elo Kuopio per donar vida al FC Kuopio.

## Referències

* 1 2 «Kuopion Pallotoverit juhli syntysijoillaan» (en finès). savonsanomat.fi, 26-11-2011. [Consulta: 5 setembre 2016].
* 1 2 «Finland - Divisional Movements 1930-2016». rsssf.com. [Consulta: 9 abril 2017].
* ↑ «Finland - List of League First Level Tables». rsssf.com. [Consulta: 9 abril 2017].
* ↑ «Finland - List of Cup Finals». rsssf.com. [Consulta: 9 abril 2017].
# Arrowhead Stadium

L'Arrowhead Stadium és un estadi de futbol americà de la ciutat de Kansas City (Missouri, Estats Units). En ell juguen els seus partits de locals els Kansas City Chiefs, de l'NFL. També va ser l'antiga seu de l'Sporting Kansas City de l'MLS. Els fans normalment es refereixen a ell com "The red sea" (el "Mar Roig", en anglès) o simplement com "Arrowhead", que en anglès vol dir "Cap de Fletxa". Té fama de ser un dels estadis a cel obert més sorollosos de l'NFL a causa de l'exuberància dels fans dels Chiefs.

## Història

Després de tres anys jugant a Dallas com els "Texans", Lamar Hunt va mudar l'equip a Kansas City (Missouri) l'any 1963 i el va rebatejar com els "Chiefs" (caps). Per prop d'una dècada, els Chiefs van compartir el Municipal Stadium amb els Kansas City Royals de l'MLB.
Al gener del 1967 els Chiefs van jugar la seva primera Super Bowl. La ciutat de Kansas City no va poder trobar una posició favorable per a la construcció del nou estadi, que tenien planejat per no haver de compartir més el Municipal Stadium amb els Royals, de manera que Jackson County, Missouri, un comtat de l'Estat veí, va oferir una localització suburbana a la frontera est amb Kansas. Els votants del 1967 van aprovar la construcció de dos nous estadis, un per al futbol americà i un altre per al beisbol.
La construcció de l'Arrowhead Stadium va ser completada per la temporada del 1972. El 12 d'agost del 1972 els Kansas City Chiefs van derrotar els Saint Louis Cardinals 24-14, en el primer partit celebrat en el nou estadi. El 20 de gener del 1974 es va celebrar la Pro Bowl en aquest estadi, el qual va ser guanyat per l'American Football Conference, 15-13. El 1991 es va instal·lar una pantalla gegant a l'estadi. El 1994 altres millores van ser incloses, i la catifa de gespa artificial va ser reemplaçada per una superfície de gespa natural. Amb la formació de la Major League Soccer l'any 1996 l'Arrowhead va passar a ser la seu dels Kansas City Wizards.

## El futur de l'Arrowhead

El 4 d'abril del 2006 els votants de Jackson County van aprovar un increment en els impostos per 850 milions de dòlars per fer renovacions dels estadis Arrowhead i Kauffman. No obstant això, els votants van rebutjar un impost per ensostrar l'estadi. L'NFL va atorgar a Kansas City el dret a realitzar l'edició 49 de la Super Bowl a l'Arrowhead Stadium, i amb el nou contracte, l'equip romandrà jugant en aquest estadi almenys fins al 2031.

## Enllaços externs

* Web de l'estadi en la Web dels Kansas City Chiefs
* Stadiums of NFL (Estadis de l'NFL) Arxivat 2008-12-16 a Wayback Machine.
# Yates Center

Yates Center és una població dels Estats Units a l'estat de Kansas. Segons el cens del 2000 tenia 1.599 habitants.

## Demografia

Segons el cens del 2000, Yates Center tenia 1.599 habitants, 716 habitatges, i 435 famílies. La densitat de població era de 213,6 habitants/km².
Dels 716 habitatges en un 26,3% hi vivien nens de menys de 18 anys, en un 47,3% hi vivien parelles casades, en un 10,5% dones solteres, i en un 39,2% no eren unitats familiars. En el 37,6% dels habitatges hi vivien persones soles el 23,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,17 i el nombre mitjà de persones que vivien en cada família era de 2,86.
Per edats la població es repartia de la següent manera: un 21,8% tenia menys de 18 anys, un 8,7% entre 18 i 24, un 21,3% entre 25 i 44, un 20,3% de 45 a 60 i un 28% 65 anys o més.
L'edat mediana era de 44 anys. Per cada 100 dones de 18 o més anys hi havia 79 homes.
La renda mediana per habitatge era de 23.920 $ i la renda mediana per família de 34.018 $. Els homes tenien una renda mediana de 25.250 $ mentre que les dones 17.054 $. La renda per capita de la població era de 14.180 $. Entorn del 9% de les famílies i el 12,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Yates Center». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Yates Center». American Fact Finder. Oficina del Cens dels Estats Units, 12-01-2010.
# Bhandara

Bhandara és una ciutat i consell municipal al districte de Bhandara del que és capital, a l'estat de Maharashtra, Índia. És la segona ciutat de Vidharba. Està situada a la vora del riu Waiganga. Té una població (2001) de 85.034 habitants (el 1881 eren 11.500 i el 1901 eren 14.023). Fou declarada municipalitat el 1867.

## Bibliografia

* Hunter, Sir William Wilson. The Imperial Gazetteer of India. Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. , Great Britain India Office. The Imperial Gazetteer of India. Oxford: Clarendon Press, 1908.
# Pont d'Esterri

El Pont d'Esterri és un pont romànic del terme municipal d'Esterri d'Àneu, a la comarca del Pallars Sobirà. Està situat al bell mig de la població esmentada. Damunt de la Noguera Pallaresa, al centre de la vila d'Esterri d'Àneu, a l'alçada de l'església parroquial de Sant Vicenç, actualment forma part pràcticament dels carrers de la població.
És un pont de doble vessant, amb una arcada central força gran i una altra de més petita en el costat de ponent del pont, actualment totalment a nivell del carrer. Fa 28 metres de llarg, amb una amplada de 3,5 i una alçada del centre de l'arc damunt de l'aigua del riu de 9 metres. Per la seva factura, cal datar-lo en el segle xiii.

## Bibliografia

* Bolòs i Masclans, Jordi; Busqueta i Riu, Joan-Josep. «Pont d'Esterri». A: El Pallars. Barcelona: Enciclopèdia Catalana, 1993 (Catalunya romànica, XV). ISBN 84-7739-566-7.
# Tell Abyad

Tell Abyad (àrab: تل أبيض, Tall Abyaḍ, literalment ‘Turó Blanc’; kurd: Girê Spî) és una ciutat i nàhiya de Síria. És el centre administratiu del Districte de Tell Abyad, dins de la governació d'Ar-Raqqah. Situada vora el riu Balikh, constitueix una ciutat dividida entre la ciutat fronterera turca de Akçakale i el mateix Tell Abyad a Síria. Segons el cens de 2004, té 14.825 habitants.
El 16 de juny de 2015 la ciutat va ser capturada per les Unitats de Protecció Popular kurdes (YPG) en el transcurs de la seua ofensiva, i des de llavors ha quedat sota el seu control. Actualment Tell Abyad està situat dins de la Federació Autònoma del Nord de Síria - Rojava.

## Demografia

Segons diverses fonts, la majoria dels habitants de Tell Abyad són àrabs, amb minories kurdes, turcmanes i armènies.
El Partit de la Unió Democràtica (PYD) va formar un consell de majors a Tell Abyad amb la tasca d'administrar la regió. Aquest consell manté una representació dels diferents components ètnics de la ciutat i de la majoria àrab de la població. Consisteix en 15 persones, dels quals són deu àrabs, tres kurds i respectivament un armeni i un turcman.
El portal d'internet Kurdwatch, amb base a Alemanya, va emetre uns informes en els que calculava la població turcamana en un 15%, un 10% kurds i la resta àrab. Segons altres fonts les xifres de població kurda estaria entre el 30% i el 55%.

## Referències

* ↑ «General Census of Population and Housing 2004: Tell Abyad nahiyah» (en àrab). Syrian Central Bureau of Statistics. [Consulta: 15 octubre 2015]. En anglés: «Syria: 2004 census data». United Nations Office for the Coordination of Humanitarian Affairs. [Consulta: 15 octubre 2015].
* ↑ «YPG and rebels take full control on Tal Abiad city». Syrian Observatory For Human Rights. [Consulta: 30 juny 2015].
* ↑ «Arab Tribes Split Between Kurds And Jihadists». Carnegie Endowment for International Peace, 2015. [Consulta: 26 juny 2015].
* 1 2 «Kurds eye new corridor to Mediterranean».
* ↑ «US Expresses Concerns About PYD Human Rights». Arxivat de l'original el 6 d'agost de 2015. [Consulta: 26 juny 2015].
* ↑ «PanARMENIAN.Net - Mobile». panarmenian.net [Consulta: 14 maig 2016].
* ↑ «[armenianweekly.com/2015/12/09/surviving-aleppo/ Surviving Aleppo: An Interview with Nerses Sarkissian]». Armenian Weekly, 09-12-2015 [Consulta: 14 maig 2016].
* ↑ «BasNews». , 06-08-2015 [Consulta: 11 maig 2016].
* 1 2 3 «Ethnic cleansing in Tall Abyad?», 01-01-2016. [Consulta: 14 maig 2016].
* ↑ «Violation Documentation Centre». , 2013 [Consulta: 14 maig 2016]. Arxivat 2018-01-19 a Wayback Machine.
# Kuolojärvi

Kuolojärvi (rus: Куолоярви, finès: Sallansuu) és un poble deshabitat del municipi d'Alakurtti al districte de Kandalakxa, al sud-oest de l'óblast de Múrmansk a Rússia. El poble es troba a uns deu quilòmetres de la frontera entre Rússia i Finlàndia, a la desembocadura del riu Sallajoki.
El poble de Sallansuu, antigament part de Finlàndia, va servir com a poble de l'església i centre municipal de Salla fins a la Segona Guerra Mundial, quan el poble va ser completament destruït. Hi ha un cementiri de soldats finlandès, rus i alemany a prop de les ruïnes de la primera església de Salla. El cementiri dels soldats finlandesos té un monument dedicat a l'heroic guerrer dissenyat per Ensio Seppänen.

## Nota

* ↑ Suomen sotahistoriallinen seura, Sotahistorialliset kohteet, Venäjä: Venäläisten kenttähautausmaa Salla (finès)
* ↑ Suomen sotahistoriallinen seura, Sotahistorialliset kohteet, Venäjä: Saksalainen kenttähautausmaa Salla (finès)
* ↑ Suomen sotahistoriallinen seura, Sotahistorialliset kohteet, Venäjä: Vanha Salla kirkkomaa (finès)
# Jessica Hardy

Jessica Adele Hardy (Orange, Califòrnia, 12 de març de 1987) és una nedadora internacional estatunidenca que s'especialitza en estil braça i estil lliure. Actualment posseeix el rècord mundial en braça de 50 metres (curs curt), encara que abans del 2013 també posseïa els rècords de 100 metres i 50 metres que aquests van ser batuts per la nedadora Rūta Meilutytė. Hardy va guanyar una medalla de bronze en estil lliure de 4x100 metres i una medalla d'or en els relleus de 4x100 metres als Jocs Olímpics de Londres 2012.

## Biografia

Hardy va néixer a Orange, Califòrnia, el 1987, és filla de George Hardy i Denise Robinson. La seva mare va nedar a nivell universitari per a Indiana State University i actualment és treballadora social. El seu pare és un enginyer químic. Es va graduar el 2005 de la Wilson Classical High School de Long Beach i va ser la nedadora col·legial de l'any en 2004 i 2005 de la revista Swimming World.

### 2012

En els assajos olímpics dels Estats Units de 2012 a Omaha, Nebraska, Hardy va guanyar l'estil lliure de 50 metres amb un temps de 24,50 segons, i també va guanyar l'estil lliure de 100 metres en 53,96 segons, per la qual cosa va obtenir la qualificació per competir en tots dos esdeveniments, així com l'estil lliure de 4x100 metres i els relleus 4x100 metres, als Jocs Olímpics de 2012. També va competir en l'estil braça de 100 metres, quedant en tercer lloc en la final olímpica darrere la nouvinguda Breeja Larson i la veterana Rebecca Soni.

## Referències

* ↑ «USA Swimming bio: Jessica Hardy». USA Swimming [Consulta: 1r maig 2011]. Arxivat 2012-04-05 a Wayback Machine. «Còpia arxivada». Arxivat de l'original el 2012-04-05. [Consulta: 1r abril 2017].
* ↑ «Swimming World's - High School Swimmers Of The Year». Swimming World Magazine. [Consulta: 28 setembre 2010].

## Enllaços externs

* JessicaHardy.net – Official website of Jessica Hardy
* Jessica Hardy Arxivat 2012-04-05 a Wayback Machine. – National Team swimmer profile at USASwimming.org
* Jessica Hardy – University of California athlete profile at CalBears.com
# Óscar Téllez Gómez

Óscar Téllez (Mejorada del Campo, 2 d'abril de 1975) és un exfutbolista madrileny. Ocupava la posició de defensa central, sent conegut per la seua duresa en el joc.

## Trajectòria

Després de romandre gairebé tota la dècada dels 90 en equips de divisions modestes, destaca al Pontevedra CF i al Deportivo Alavés, amb qui puja a Segona Divisió. La temporada 97/98 qualla una destacada campanya amb els bascos, la qual cosa possibilita el seu fitxatge pel València CF.
Però, a l'equip de Mestalla només juga un encontre abans de passar al Vila-real CF. Era al debut dels groguets a la màxima categoria, i Téllez va jugar 20 partits.
L'estiu del 1999 retorna al Deportivo Alavés, que ara militava a la primera divisió. El madrileny va romandre set temporades al conjunt vitorià, fins a la seua retirada el 2006, i en eixos anys va ser un puntal del seu equip, amb 200 partits de lliga. Eixos anys van coincidir amb l'època daurada del club, que va arribar a la Final de la UEFA Cup.

## Selecció espanyola

Téllez va ser internacional amb la selecció espanyola de futbol en quatre ocasions, durant la seua etapa a l'Alavés.
# Bossa sinovial

Una bossa sinovial o bossa serosa (en llatí bursa) és un petit sac ple de líquid revestit per una membrana sinovial amb una capa capil·lar interna de fluid viscós (similar en consistència a la de la clara d'ou crua). Proporciona un amortidor entre els ossos i els tendons i/o els músculs al voltant d'una articulació. Això ajuda a reduir la fricció entre els ossos i permet la lliure circulació. Així les bosses es troben al voltant de la majoria de les articulacions del cos.

## Rellevància clínica

La infecció o irritació de la bursa condueix a la bursitis (inflamació de la bursa). El terme general per a la malaltia de les bosses és "bursopatia".
# Església de Sant Francesc (l'Alguer)

L'església de Sant Francesc és un lloc de culte situat en el centre històric de la ciutat de l'Alguer (Sardenya). És un dels millors exemples del gòtic català a Sardenya. Les parts originals gòtiques catalanes es poden veure a l'altar major, a les capelles del presbiteri i a la capella del Santíssim Sacrament. El campanar és de la primera meitat del segle xvi.

## Referències

* ↑ Alghero, Chiesa di San Francesco - Sardegna Cultura Arxivat 2020-11-10 a Wayback Machine. (italià)
# Porta (geografia)

Una porta, en l'accepció geogràfica del terme, és un congost llarg que discorre entre muntanyes i que permet travessar un massís. Des de l'antiguitat aquests passos són coneguts amb el nom de portes: la Porta d'Aquitània, a Tolosa, que enllaça les Cevenes i els Pirineus; les Portes de la Càspia o de Sirdāra, a l'altiplà de l'Iran; la Porta del Ferro (o Portes de Cilícia), que travessava les Muntanyes del Taure i que enllacen l'altilpà d'Anatòlia amb la Cilícia.
Viccionari
# La Pleta (Cervera)

La Pleta és una obra de Cervera (Segarra) protegida com a Bé Cultural d'Interès Local.

## Descripció

L'edifici principal consta d'una planta i golfa. La planta mesura 8 x 10 m i consta de tres edificacions annexes per a ús agrícola i ramader, formant un conjunt encerclat per una tanca de pedra.

## Referències

* ↑ «La Pleta». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 31 maig 2021].
# Artemó de Magnèsia

Artemó de Magnèsia (en llatí Artemon, en grec antic Ἀρτέμων) fou un escriptor grec del que només se'n coneix una obra sobre les virtuts de les dones (περὶ τῶν κατ̓ ἀρετὴν γυναιξὶ πεπραγματευμένων διηγημάτων) de la que Sòpater de Pafos en va fer un extracte, segons diu Foci. Tant l'original com l'extracte de Sòpater s'han perdut.

## Referències

* ↑ 5.Artemon a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 377